آمریکا بیرلشمیش دؤولتلری باشقانی جو بایدن، سون دؤنمده گؤیده معین ائدیله‌ن و آمریکا اوردوسو طرفین‌دن دۆشورولن سون اوچ جیسمین جاسوس اؤزللیگی داشیمادیغینی و اؤزل شیرکتلره عاید اولدوغونو دۆشوندوکلرینی سؤیله‌دی.
آمریکا باشقانی جو بایدن، ۴ فوریه‌ده وورولان چین "جاسوس بالونو" و آردین‌دان آمریکا هاوا ساحه‌سینده معین ائدیله‌ن و وورولان اوچ اوچان جیسیم حاقیندا مطبوعات آچیقلاماسی وئردی.
بایدن، ایلک بالون خاریجین‌ده، دۆشورولن سون اوچ جیسمین جاسوسلوق مقصدلی ایستیفاده ائدیلمه‌دیگینی سؤیله‌دی.
جیسیملرین اؤزل شیرکتلره عاید آراشدیرما و یا ایله‌نجه مقصدلی بالونلار اولدوغونو دۆشوندوکلرینی ایفاده ائد‌ن بایدن، استخبارات بیریملرینین جیسیملرله باغلی آراشدیرماسینین سۆردوگونو ایفاده ائتدی.
بایدن، جیسیملرین نیه دۆشورولدوگونو ده اگمنلیک حاقییلا آچیقلادی، اگمنلیکلرینین پوزولماسنینی قبول ائدیله‌مه‌یه‌جگینی ایفاده ائتدی.
بایدن، اؤلکه‌سینی تهدید ائد‌جک هر جیسمی قرارلی بیر شکیلده وورماغا داوام ائد‌جکلرینی قید ائتدی.
چین لیدئری شی جین‌پینگ ایله دانیشماغی گؤزله‌دیگینی ایفاده ائد‌ن آمریکا باشقانی بایدن،
"چین ایله چاتیشما دئییل، رقابت نیتینده‌ییک، یئنی بیر سویوق ساواش آختارمیریق" دئدی.
